CELEX: 32022D0734
Language: et
Date: 2022-05-10 00:00:00
Title: Poliitika- ja julgeolekukomitee otsus (ÜVJP) 2022/734, 10. mai 2022, millega pikendatakse Kosovos (Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244 (1999) ja Rahvusvahelise Kohtu arvamusega Kosovo iseseisvusdeklaratsiooni kohta.) läbiviidava Euroopa Liidu õigusriigimissiooni (EULEX KOSOVO) juhi volitusi (EULEX KOSOVO/1/2022)

13.5.2022   
               
               
                  ET
               
               
                  Euroopa Liidu Teataja
               
               
                  L 136/104
               
            
         POLIITIKA- JA JULGEOLEKUKOMITEE OTSUS (ÜVJP) 2022/734,
         10. mai 2022,
         millega pikendatakse Kosovos (*1) läbiviidava Euroopa Liidu õigusriigimissiooni (EULEX KOSOVO) juhi volitusi (EULEX KOSOVO/1/2022)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 4. veebruari 2008. aasta ühismeedet 2008/124/ÜVJP Euroopa Liidu õigusriigimissiooni kohta Kosovos (EULEX KOSOVO), (1) eriti selle artikli 12 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Vastavalt ühismeetme 2008/124/ÜVJP artikli 12 lõikele 2 on poliitika- ja julgeolekukomitee kooskõlas aluslepingu artikliga 38 volitatud tegema asjakohaseid otsuseid Kosovos läbiviidava Euroopa Liidu õigusriigimissiooni (EULEX KOSOVO) poliitilise kontrolli ja strateegilise juhtimise, sealhulgas missiooni juhi ametisse nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 28. novembril 2019 vastu otsuse (ÜVJP) 2019/1991, (2) millega nimetati EULEX KOSOVO missiooni juhiks ajavahemikuks 1. detsembrist 2019 kuni 14. juunini 2020 Lars-Gunnar WIGEMARK.
                  
               
                     (3)
                  
                  
                     Nõukogu võttis 3. juunil 2021 vastu otsuse (ÜVJP) 2021/904, (3) millega muudetakse ühismeedet 2008/124/ÜVJP ja pikendatakse EULEX KOSOVO volitusi kuni 14. juunini 2023.
                  
               
                     (4)
                  
                  
                     Poliitika- ja julgeolekukomitee võttis 10. juunil 2021 vastu otsuse (ÜVJP) 2021/959, (4) millega pikendati EULEX KOSOVO missiooni juhi Lars-Gunnar WIGEMARKi volitusi kuni 14. juunini 2022.
                  
               
                     (5)
                  
                  
                     Liidu välisasjade ja julgeolekupoliitika kõrge esindaja on teinud ettepaneku pikendada Lars-Gunnar WIGEMARKi volitusi EULEX KOSOVO missiooni juhina ajavahemikuks 15. juunist 2022 kuni 14. juunini 2023,
                  
               ON VASTU VÕTNUD KÄESOLEVA OTSUSE:
         
            Artikkel 1
            Lars-Gunnar WIGEMARKi volitusi Kosovos läbiviidava Euroopa Liidu õigusriigimissiooni (EULEX KOSOVO) juhina pikendatakse ajavahemikuks 15. juunist 2022 kuni 14. juunini 2023.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 15. juunist 2022.
         
         
            Brüssel, 10. mai 2022
            
               
                  Poliitika- ja julgeolekukomitee nimel
               
               
                  eesistuja
               
               D. PRONK
            
         
         
            (*1)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244 (1999) ja Rahvusvahelise Kohtu arvamusega Kosovo iseseisvusdeklaratsiooni kohta.
         
            (1)  ELT L 42, 16.2.2008, lk 92.
         
            (2)  Poliitika- ja julgeolekukomitee 28. novembri 2019. aasta otsus (ÜVJP) 2019/1991, millega nimetatakse ametisse Kosovos läbiviidava Euroopa Liidu õigusriigimissiooni (EULEX KOSOVO) juht (EULEX KOSOVO/2/2019) (ELT L 308, 29.11.2019, lk 105).
         
            (3)  Nõukogu 3. juuni 2021. aasta otsus (ÜVJP) 2021/904, millega muudetakse ühismeedet 2008/124/ÜVJP Euroopa Liidu õigusriigimissiooni kohta Kosovos (EULEX KOSOVO) (ELT L 197, 4.6.2021, lk 114).
         
            (4)  Poliitika- ja julgeolekukomitee 10. juuni 2021. aasta otsus (ÜVJP) 2021/959, millega pikendatakse Kosovos läbiviidava Euroopa Liidu õigusriigimissiooni (EULEX KOSOVO) juhi volitusi (EULEX KOSOVO/1/2021) (ELT L 212, 15.6.2021, lk 1).